Wiesbaden
Wiesbaden ass d'Landeshaaptstad a gläichzäiteg no Frankfurt (zirka 35 km ëstlech) déi zweetgréisst Stad vun Hessen an huet eng Fläch vun ongeféier 204 km². Wiesbaden ass virun allem bekannt fir seng waarm Bieder a seng historesch Architektur, an zielt zu deene schéinste Stied vun Däitschland. Zanter 1951 ass Wiesbaden Sëtz vum Bundeskriminalamt an zanter 1948 vum statistesche Bundesamt.

Geographie 
Wiesbaden läit op der rietser Säit vum Rhäin.

Bezierker 

D'Stad Wiesbaden ass a 26 Bezierker agedeelt.

 Auringen
 Biebrich
 Bierstadt
 Breckenheim
 Delkenheim
 Dotzheim
 Erbenheim
 Frauenstein
 Heßloch
 Igstadt
 Klarenthal
 Kloppenheim
 Mainz-Amöneburg
 Mainz-Kastel
 Mainz-Kostheim
 Medenbach
 Mitte
 Naurod
 Nordenstadt
 Nordost
 Rambach
 Rheingauviertel
 Schierstein
 Sonnenberg
 Südost
 Westend

Mainz-Amöneburg, Mainz-Kastel a Mainz-Kostheim hu bis 1945 zu Mainz gehéiert. Dohier den Numm.

Kuckt och: Lëscht vun de Wiesbadener Bezierker

Nopeschstied 
Wiesbaden grenzt am Norden un Taunusstein an un Niedernhausen, am Osten un d'Stied Hofheim, am Süden u Mainz an am Westen u Schlangenbad, Eltville a Walluf.

Klima 

Wiesbaden läit an der gemässegter Klimazon. D'Joresmëtteltemperatur bedréit 9,8 Grad Celsius an et falen am Duerchschnëtt pro Joer 638 Millimeter Néierschlag.

De wäermste Mount ass de Juli mat an der Moyenne 18,6 Grad Celsius, de keelste Mount ass de Januar mat an der Moyenne 1,0 Grad Celsius. De meeschte Néierschlag fält am Juni mat an der Moyenne 68 Millimeter, am mannsten Néierschlag fält am Februar an am Abrëll mat an der Moyenne 41 Millimeter.

Geschicht 
Schonn zu Réimerzäite war d'Stad ënner dem Numm Aquae Mattiacae bekannt.

Politik 

D'Stadtverordnetenversammlung vun der Stad Wiesbaden huet 81 Memberen. Zanter Juli 2019 ass de Gert-Uwe Mende (SPD) Oberbuergermeeschter.

Populatioun 
Den 31. Dezember 2011 hunn an der Stad Wiesbaden 278.919 Mënsche gelieft, wouvun der 46.743 Auslänner (16,9 %) waren.

Verkéier 
Als zweetgréisst Stad vun Hessen huet d'Stad och verkéierstechnesch eng zentral Roll.

Loftverkéier 
De Fluchhafe vu Frankfurt am Main, läit 30 km vun der Stad ewech. Als internationale Fluchhafe bestinn direkt Linne mat verschiddenen europäesche Stied.

Stroosseverkéier 
5 Bundesstroosse gi vun der Stad aus fort: d'B54, d'B262, d'B263, d'B417 an d'B455. D'Autobunnen A3, A66, A643 an A671 féieren an d'Stad, respektiv sinn Deel vum Contournement vun der Stad.

Ëffentlechen Transport

Eisebunn 
An der Wiesbadener Gare lafe verschidden Eisebunnslinnen zesummen:
 Köln - Koblenz - Wiesbaden
 (Limburg) - Niedernhausen - Wiesbaden
 Frankfurt - Wiesbaden
 Héichvitessstreck Köln–Rhein/Main

Iwwer déi Linnen huet d'Gare Uschloss un d'Linn vum InterCityExpress-Netz.

Ausser der Haaptgare gëtt et nach e puer méi kleng Garen um Territoire vu Wiesbaden: déi vu Biebrich, Schierstein, Erbenheim, Igstadt, Medenbach, Mainz-Kastel a Wiesbaden-Ost.

Bussen 
D'Stad Wiesbaden bedreift, mat hirer Gesellschaft ESWE, en eegent Busnetz, bei deem eng ronn 230 Bussen op 40 Linnen déi verschidde Quartieren ofdecken.

Kultur a Kuckeswäertes

Bauwierker 

 D'Schlass Biebrich
 D'Bonifatiuskirche
 D'Buerg Sonnenberg
 D'Kurhaus Wiesbaden
 D'Marktkirche
 Den Hessesche Staatstheater Wiesbaden
 D'Ringkirche
 D'Nerobergbahn
 D'Wilhelmstraße
 De Kurpark
 De Bowling Green
 D'Schlass vu Wiesbaden
 De Kochbrunnen
 D'Neues Rathaus
 D'Opelbad

Reegelméisseg Evenementer 
 Februar / Mäerz: "Karneval"
 Abrëll: "GoEast"
 Mee: "Internationale Maifestspiele Wiesbaden" a "Internationales Pfingstturnier"
 Juni: "Wilhelmstraßenfest"
 Juli: "Schiersteiner Hafenfest"
 August: "Rheingauer Weinwoche" a "Folklore-Festival"
 September: "Taunusstraßenfest"
 Oktober: "Andreasmarkt"
 November: "exground filmfest"
 Dezember: "Sternschnuppenmarkt".

Akafen 

An der Wilhelmstraße, och nach kuerz d'Rue genannt, fënnt ee Luxuslabelen. An der Kirchgasse an an der Langgasse kann een och zu méi moderater Präisser wéi op der Wilhelmstraße akafen. Hei fënnt e vun der exzentrescher bis zur klassescher Moud bal alles.

Bekannt Wiesbadener 
 Pierre Even - Affekot, Komponist an Hobbyhistoriker
 Adolphe vu Lëtzebuerg - Herzog vun Nassau
 Kristina Schröder - Politikerin
 Nico Rosberg - Formel 1 Pilot
 Karin Dor - Schauspillerin
 Wëllem IV. vu Lëtzebuerg - Groussherzog

Partnerschafte mat anere Stied 

Wiesbaden huet Partnerschafte mat follgende Stied. A Klameren d'Joer vum Etablissement vun der Partnerschaft.

Geschicht

Kuckt och 
 Lëscht vun de kreesfräie Stied an Däitschland

Um Spaweck 

 Offiziell Websäit vun der Stad

 
Etappestied vum Tour de France